**ს.მროჟეკი**

**Ria zRvaSi**

**მსუქანი**

**საშუალო**

**გამხდარი**

**ფოსტალიონი**

**მსახური**

msu- mSia

saS- ჭამა მინდა.

gam- იქნებ რამე დარჩა მარაგში?

msu- მარაგი სრულიად ამოიწურა, ნამცეციც აღარ დარჩა.

gam- თუ არ ვცდები ცოტა საქონლის ხორცი და ბარდა უნდა იყოს...

msu- აღარაფერი დარჩა.

saS- ნებისმიერ რამეს შევჭამდი.

gam- მეც შევჭამდი რამეს

msu- რამეს?.. ბატონებო, მოდი რეალისტები ვიყოთ...უმჯობესია...

saS- ჩემთვის ყველაფერი სულერთია!

gam- თქვენ ხომ ბრძანეთ აღარაფერი დარჩაო? რისი თქმა გსურთ?

msu- იმის თქმა მსურს, რომ რამე კი არა, ვინმე უნდა შევჭამოთ...

saS- ***(იხედება მარჯვივ,მარცხივ და უკან.)*** მე ვერავის...

gam- ხო მეც ვერავის ვხედავ, გარდა... (***Cumdeba***)

 ***(pauza)***

msu- ერთ-ერთი ჩვენგანი უნდა შევჭამოთ.

saS- შევჭამოთ!

gam- (აქტიურად უერთდება) კი კი შევჭამოთ!!

msu- ბატოებო ბავშვებივით ნუ მოვიქცევით! გაითვალისწინეთ, არ შეიძლება სამივემ ერთად ვიძახოთ „შევჭამოთ შევჭამოთ“. ასეთ შემთხვევაში ერთ-ერთმა ჩვენგანმა უნდა თქვას „მიირთვით ბატოებო“.

saS- ვინ?

gam- ვინ?

msu- სწორედ ეს მინდოდა მეკითხა თქვენთვის ბატონებო.

***(დაბნეულობისგან ყველა დუმს.)***

მოგიწოდებთ კეთილშობილური გრძნობებისკენ. ბოლოს და ბოლოს კარგი აღზრდისკენ.

saS- ***(თითს ზეცისკე იშვერს, თითქოს რაღაცით დაიტერესდა)*** თოლია! თოლია!

gam- შეიძლება უხეშობად მოგეჩვენოთ, მაგრამ უნდა გამოგიტყდეთ, ყოველთვის საშინელი ეგოისტი ვიყავი, მხოლოდ საკუთარ თავზე ვფიქრობდი. ჯერ კიდევ სკოლაში სადილს ყოველთვის მარტო ვჭამდი, არავის ვუყოფდი.

msu- ძალიან ცუდი. რთულია... კენჭის ყრა მოვაწყოთ

saS- მშვენიერია.

gam- საუკეთესო გამოსავალია.

 msu- კენჭის ყრას ჩავატარებთ შემდეგი პრიციპით: ერთ-ერთი თქვენთაგანი დაასახელებს ციფრს, შემდეგ მეორე დაასახელებს სხვა ციფრს, ბოლოს მეც ხმამაღლა დავასახელებს ციფრს. თუ ამ ციფრების ჯამი კენტი აღმოჩნდება კეჭისყრაში მე დავმარცხდები და თქვენ შემჭათ. მაგრამ თუ ისე მოხდა, რომ ჯამი ლუწი აღმოჩნდა, ასეთ შემთხვევაში ერთერთი თქვეგანს შევჭამთ.

saS- არა... პირადად მე აზარტის ყოველგვარი წინააღმდეგი ვიყავი.

gam- და რა მოხდება თუკი შეცდომას დაუშვებთ?

msu- ბატონებო, ვხედავ არ მენდობით. რას ვიზამთ...

 saS- უმჯობესია სხვა გამოსავალი ვიპოვოთ, ცივილიზებული ხალხი ვართ. კეჭისყრა - ქვის ხანის გადონაშთია.

gam- ცრურწმენებია.

msu- კი ბატონო, მაშინ შეგვიძლია საყოველთაო არჩევნები მოვაწყოთ.

saS- არ არის ცუდი აზრი ***(მსუქანს).*** წინააღმდეგი ხომ არ იქნებით, რომ მე და თქვენ ერთიანი ძალებით ვიყაროთ კენჭი? ეს საქმეს უფრო გაამარტივებს.

gam- საპარლამენტო წყობამ თავისი თავი ამოწურა.

msu- სხვა გამოსავალი არ გვაქვს. თუ დიქტატურა გნებავთ, სიამოვნებით ჩავიბარებ ძალაუფლებას!

გამ- არა, არა! ძირს ტირანია!

მსუქ- მაშასადამე თავისუფალი არჩევნები!

saS- ფარული ხმის მიცემით.

gam- არავითარი ბლოკები და კოალიციები. თითოეული საკუთარ თავს წარმოადგენს.

msu- ***(დგება სკივრიდან იღებს ცილინდრს)*** აი ცილინდრი. აქ ჩავყრით ბიულეტინებს რომელზეც კანდიდატის სახელი იქნება დაწერილი.

gam- კალამი არ მაქვს.

saS- სიამოვნებით გათხოვებთ.

msu- ***(იღებს კალამს)*** ინებეთ!

saS- ***(ხელს გაუწოდებს)*** ხმის მიცემა! ხმის მიცემა!

gam- ერთი წუთით! თუკი ჩვენ არჩევნებს ვატარებთ, როგორც ცივილიზებული ხალხი, მაშინ გვერდს ვერ ავუვლით წინასაარჩევნო პროპაგანდას, რომელიც ყველა კულტურულ საზოგადოებაში წინ უძღვის თავისუფალ არჩევნებს.

msu- თუკი ასე გსურთ...

saS- სიტყვა წარმოვთქვათ, ოღონდ ძალიანაც ნუ გავწელავთ.

msu- ***(დგება სკამიდან და გადააქვს ტივის ცენტრში).*** მაშასადამე ვიწყებთ. პირველი ვინ ავა ტრიბუნაზე?

saS- ***(გამხდარს)*** იქნებ თქვენ?

gam- ცოტა მოგვიანებით ვისურვებდი...კარგი ორატორი არასდროს ვყოფილვარ.

msu- მაგრამ ეს ხომ თქვენი შემოთავაზებული პროექტი იყო.

saS- დიახ, მასებს პოლიტიკა და მიტინგი სწორედ თქვენ მოახვიეთ თავს. ჰოდა კეთილი ინებეთ და დაიწყეთ.

gam- რადგან თვლით რომ ასეა აუცილებელი.....

***(სკამზე დგება ისე თითქოს ტრიბუნაზე. მსუქანი და საშუალო დგებიან გამხდრის წინ. მსუქანი იღებს ტრანსფარანტს, შლის, ერთი ბოლო საშუალოს უჭირავს. ტრანსფარანტს აწერია „საჭმელი გვინდა“)***

გამ- ჰმ, ბატონებო!

saS- ***(აწყვეტინებს)*** უბრალო ხალხი ვართ! ლამაზი სიტყვებით შებმას ნუ დაგვიწყებ.

მსუ- მართალია! ტკბილი სიტყვები არ გვჭირდება! სასტიკი სიმართლე გვჭირდება!

gam- მეგობრებო! შევიკრიბეთ რათა...

saS- მოკლედ! მოკლედ!

msu- ერთი სული გვაქვს საქმეს შევუდგეთ!

 gam- ჩვენ აქ შევიკრიბეთ რათა მოვაგვაროდ არსებული პრობლემა, საკვებთან დაკავშირებით. მეგობრებო, მე არ მინდა განმიხილოთ როგორც კანდიდატი. ცოლი და შვილები მყავს. მზის ჩასვლისას არაერთხელ ვმჯდარვარ ბაღში ბავშვებთან ერთად, მეუღლე ქარგავდა, მე კი ბავშვებს საქანელაზე ვარწევდი, და ასე მობინდებამდე...! ბატონებო! მეგობრებო, ხედავთ ამ იდილიურ სურათს? ეს არ გაღელვებთ?

saS- ეს არ არის არგუმენტი. როცა საერთო კეთილდღეობაზეა საუბარი სენტიმენტები უადგილოა! ბავშვები თავისითაც იკატავებენ.

msu- ეგრე უფრო მაგარია.

saS- კი კი! უფრო მაგარია. თვითონაც მოახერხებენ პარკში წასვლას, საქანელებზე... არა, ბავშვები არგუმენტი არაა.

 gam- მაგრამ, მეგობრებო! ჯერ კიდევ ბავშვობიდან ამბიციურ გეგმებ ვაწყობდი. მართალია არასაკმარისად ვმუშაობდი საკუთარ თავზე და იმასაც ვერ ვაღწევდი რაც მინდოდა, მაგრამ ვგრძნობ რომ ჯერ დაგვიანებული არ არის. შემიძლია კიდევ ბევრის ანაზღაურება. გპირდებით საქმეს შუა გზაზე არ მივატოვებ. კი ბატონო მქონდა სისუსტის მომენტები. მართალია. საკუთარი თავის რწმენის ნაკლებობა, სიზარმაცე. ხშირად ვკარგავდი იმედს. მაგრამ მე მათ ავანაზღაურებ. გპირდებით რომ ავანაზღაურებ... საკუთარ თავს გამოვწვრთვნი, მივიღებ ცოდნას, სანამ არ მივაღწევ იმას რისი ძალაც შემწევს. გავხდები წარმოსადეგი პიროვნეა!

saS- ხმამაღლა!

gam- გავხდები წარმოსადეგი პიროვნება!

msu- წმინდა წყლის სუბიექტივიზმია.

saS- ჭამა გვინდა...

msu- თუ წინააღმდეგი არ იქნებით ერთად! სამი... ოთხი...

msu da saS - ჭამა გვინდ! ჭამა გვინდა! (გვშია)

gam- ***(ტირილით)*** არ გირჩევთ ბატონებო, არ გირჩევთ.

***(ჩამოდის ტრიბუნიდან)***

saS- ***(აძლევს ტრანსფარანტს გამხდარს და სკამზე ადის. მსუქნი ტაშს ურავს)*** ძმებო-თანამესუფრეებო. მე გაუნათლებელი ადამიანი ვარ და ამიტომ ბევრს არ ვილაპარაკებ. საქმე, უკვე სხვა თემაა! ახალგაზრდობიდანვე კულინარიული ხელოვნებით ვიყავი გატაცებული. თუმცა ჩემთვის საჭმელი არასდროს ყოფილა მთავარი! არამც და არამც! მოკრძალებული ადამიანი ვარ, უპრეტენზიო. არ დაგიმალავთ და ჩემი ინტერესი საერთოდ არ არის ჭამა. სიმართლე გითხრათ ჭამა საერთოდ არ მიყვარს. რაც მთავარია ცოტას ვჭამ, მცირედიც მაკმაყოფილებს. რას ვამბობ!(რა სისულელეა) საერთოდ არ ვჭამ. ჯერ კიდევ რამდენიმე წლის წინ შეიძლება ერთი-ორი ნაჭერი მეჭამა ორი სამი დღის განმავლობაში! მაგრამ ახლა? არა! ჭამას ერთხელ და სამუდამოდ შევეშვი. სამაგიეროდ საჭმლის მოზადება ჩემი ცხოვრების უდიდესი ნედნიერება გახდა. მზარეულისთვის არ არსებობს იმაზე დიდი სიამოვნება ვიდრე უყურებდე ადამიანებს, რომლებიც სიამოვნებით მიირთმევენ შენს მიერ მომზადებულ კერძს. სწორედ ასეთ ჯილდოს ვისურვებდი. მხოლოდ იმას დავამატებ, რომ მე ხორცეულის კერძების სპეციალისტი ვარ. ჩემს საწებელს ბადალი არ ჰყავს. მოჩა, სულ ეს იყო რისი თქმაც მინდოდა.

msu- ბრავო!

***(გამხდარი აპათიაშია.არ რეაგირებს. საშუალო ჩამოდის ტრიბუნიდან ადგილს უცვლის მსუქანს, რომელიც ძვრება ტრიბუნაზე.)***

saS- ვაშა

msu- ***(აწყვეტინებს.დოინჯს იკავებს, ათვალიერებს გარშემო თითქოს ბევრი ხალხი დგას გარშემო და ფასისტურ მისალმებას აკეთებს.)*** მოგესალმებით მშიერო ხალხო!

saS- ***(აღტკინებული)*** ვაშა! გაუმარჯოს! ვაშა!

msu- ***(აჩუმებს მბრძანებლური მოძრაობით)*** მოკლედ, ჯარისკაცულად ვიტყვი! პირველ რიგში არ მინდა ზეგავლენა მოვახდინო თქვენს გადაწყვეტილებაზე. თვითონ გადაწყვიტეთ.მე მხოლოდ და მხოლოდ თქვენი მსახური ვარ და თქვენი სურვილი ჩემთვის წმინდათა მინდაა. შევჭამ რასაც მომცემენ. და კიდევ - მიკიბ მოკიბვას აზრი არ აქვს: საჭმელად გამოუსადეგარი ვარ. ყოველთვის გაძვალტყავებული ვიყავი. ორი ნეკნი რკინის მაქვს. ცალი ფეხი მოკლე და ღვიძლი ამოჭრილი. რაღა დაგიმალოთ და ტრიქინელას ბაქტერიასაც დაზუსტებით ვერ გამოვრიცხავ. და ბოლოს - მძულს დემაგოგია, მიყვარს სიმართლე: თუკი მე არ ამირჩევთ, მაშინ ჩემი მომავალი პარტნიორი მიიღებს ბეჭს და ბარკალს. დანარჩენს მე გეახლებით, რა თქმა უნდა ენის ჩათვლით. ვისაც პრეტენზიები ექნება კატეგორიულად ვაცხადებ: ენას არ დავთმობ!

saS- ბრავო! ბრავო! წინ გაგვიძეხი ბელადო!

msu- მორჩა! ვერ ვიტან ყბედობას, არ მიყვარს ფილოსოფოსობა, მოწამეები. წინ!

saS- ვაშა! ბრავო! ბის! გაუმარჯოს!

***(მსუქანი ჩამოდის ტრიბუნიდან, გამხდარი და მსუქანი ახვევენ ტრანსპარანტს)***

msu- ***(გამხდარს)*** კმაყოფილი ხართ?

 gam- შეუდარებელი იყავით! უბრალოდ მე... საქმე იმაშია...რომ...მე ბარძაყს არ ვჭამ... მწყენს... ამიტომ თუ თქვენთვის მნიშვნელობა არ აქვს...

 saS- (***msuqanis win Cerdeba სმენაზე)*** თუ ნებას დამრთავთ მიიღეთ ჩემი მოლოცვა... თქვენმა გამოსვლამ შემძრა. ენასთან დაკავშირებით ცალსახად თქვენს მხარეს ვარ.

msu- მაშ ასე, წინასაარჩევნო ბძოლა დასრულდა. ხმის მიცემის დროა...

***(ცილინდრს ტივის ცენტრში დებს. გადიან სხვადასხვა მხარეს, ერთმანეთთან ზურგშექცევით ბიულეტენებზე წერენ. მსუქანი და საშუალო ერთმანეთს ანიშნებენ გამხდარზე. მსუქანი მიდის კიდეც გამხდართან და ზემოდან გადახედავს, მაგრამ გამხდარი დროულად ამჩნევს და ხელს აფარებს ბიულეტენს.კალამს უბრუნებს მსუქანს.)***

გამ- უღრმესი მადლობა.

მსუქ- არაფრის. თუ რაიმეს შეცვლას გადაწყვეტთ თქვენს სამსახურში მიგულეთ. ***(გადის ტივის მეორე ბოლოში)***

***(მსუქანი და საშუალო ავსებენ თავიანთ ბარათებს. გამხდარი ისევ შეტრიალებულია.იყურება ზღვისკენ. შემდეგ ერთდროულად ტრიალდებიან, მიდიან ტივის შუაგულისკენ და ყრიან ბარათებს ცილინდრში.)***

მსუქ- ხმები დავითვალოთ.

საშ- ერთი სული მაქვს, მოლოდინი მადას ამძაფრებს.

გამხ- უფრო ტაქტიანადაც შეიძლება.

***(მსუქანი ხელს ყოფს ცილინდრში, თავს წევს უყურებს გამხდარს. ხანგრზლივი პაუზა.)***

გამხდ- რა მოხდა?

საშ- რა შედეგია?

მსუქ- ბატონებო, არჩევნები ბათილად უნდა ვცნოთ.

საშ- ეს როგორ, მშია!

გამხ- გსურთ რომ თავისუფალი დემოკრატიული არჩევნების დისკრედიტაცია მოახდინოთ?

მსუქ- ცილინდრში ოთხი ბიულეტენია! ოთხი!

 **(მსუქანი როგორც აქამდე და ახლა უკვე საშუალო, გამჭოლი მზერით უყურებენ გამხდარს.)**

gamx \_ (***umankod***) ხომ ვამბობდი, პარლამენტარიზმმა თავის თავი ამოწურა.

saS \_ ახლა რა იქნება?

 msu \_ ტიპიური სამთავრობო კრიზისიაა! პირდაპირ კანდიდატი ხომ არ დავასახელოთ?

gamx \_ ვინ დაასახელებს?

msu \_ სიამოვნებით ავიღებდი ამ საქმეს ჩემ თავზე..

gamx\_ ეგ როგორ! (კი აბა რა?!). ეგრც ვიცოდი. არა! ამაზე ლაპარაკიც ზედმეტია.

 saSU \_ რთულადაა ჩვენი საქმე. დემოკრატია არ გამოვიდა, დიქტატურას არ ვემხრობით... რაღაცა უნდა მოვიფიქროთ.

 msu \_ ასეთ შემთხვევაში საქმის შველა მხოლოდ თვითშეწირვის სურვილით აღტკინებულ ენთუზიასტს შუძლია. გავიხსენოთ, გამოუვალ სიტუაციებში მხოლოდ მოხალისეები თუ გადაგვარჩენდნენ ხოლმე. ***(ისევ ემზდება სიტყვისთვის)*** ძვირფასო მეგობარო...

gamx \_ არა, არა გაფრთხილებთ: არ მოგისმენთ!

saS \_ მოუსმინეთ, მოუსმინეთ!

 msu\_ ძირფასო კოლეგა! ყველამ კარგად ვიცით, რომ შეუძლებელია ჩააქრო თვითშეწირვის მძაფრი სურვილი, სიყვარული მოყვასისადმი და სოლიდარობის გრძნობა. თავიდანვე შევამჩნიეთ თქვენში რაღაც ისეთი რაც განსაკუთრებულს გხდით: თანდაყოლილი კეთილშობილება, სწრაფვა, რომ გამოსადექი იყოთ საერთო საქმისთვის- მზადყოფნა თვითშეწირვისთვის... ხომ ასეა კოლეგა?

saS \_ ცხოვრებაში არ შევხვედრილვარ უკეთეს პიროვნებას..

 msu \_ ბედნიერები ვართ, რომ საზოგადოება შეძლებს გულღიად შეეგებოს თქვენს იდუმალ, სპეტაკ სურვილებს. თქვენ გსურთ ჩვენს მეხსიერებაში აღიბეჭდოთ როგორც მოკრძალებული ადამიანი, ალტრუისტი, მადისაღმძვრელი პიროვნება...

gamx – არ მინდა...

saS \_ როგორ! არ გინდათ რომ მოხალისე იყოთ?

gamx \_ არა.

msu \_ საზოგადოებას განუდგებით? კოლექტივის ნდობას უგულებელყოფთ? არ გსურთ?

gamx \_ არა.

saS \_ რა სისულელეა!

msu \_ უარს კატეგორიულად ამბობთ?

gamx \_ კატეგორიულად! არანაირი სურვილი არ მაქვს დიადი პიროვნება ვიყო!

 saS \_ დღეიდან შეგიძლიათ ხელი არ ჩამომართვათ! კეთილშობილ ადამიანად მიმაჩნდით, ჩვენი ტივის ნამდვილ პატრიოტად, თქვენ კი არამზადა აღმოჩნდით. მშვიდობით!

***(გადის ტივის ბოლოში ზურგით დგება გამხდართან)***

 msu \_ დიახ, იმედგაცრუებულები ვართ თქვენით. როგორც ჩანს „ღირსება“ თქვენთვის არაფერს ნიშნავს. იქნებ თქვენ შემოგვთავაზოთ სხვა გამოსავალი - გთხოვთ.

 gamx \_ ***(იმედისმომცემად)*** გამოსავალი? სიამოვნებით. ბავშვობიდან საყოველთაო სამართლიანობაზე ვოცნებობდი. სამართლიანობა მწყუროდა, მეტი არაფერი.

msu \_ ვაღიარებ გამაოცეთ.

gamx \_ რატომ?

 msu \_ რატომ ხართ ასეთი დარწმუნებული რომ უცებ ეს თქვენი სამართლიანობა ისევ თქვენსკენ არ შემოტრიალდება და თქვენი კანდიდატურა ისევ არ დადგება?

 gamx- ძალიან მარტივად. ბავშვობიდან არაფერში მიმართლებდა, არაფერი გამომდიოდა. ყველაფერი ჩემს წინააღმდეგ იყო და ახლა...

 msu \_ და ახლა ფიქრობთ რომ სწორედ დღეს გაათანაბრებს(გაანულებს) სამართლიანობა თქვენს წარსულ უბედურებებს?

gamx \_ დიახ.

 msu \_ გასაკვირია მაგრამ ფაქტია. უსამართლობაზე-ზოგადსაკაცობრიო, ყოვლისმომცველ უსამართლობაზე ძირითადად უიღბლო, წარუმატებელი ხალხი ჩივის. არ გეჩვენებათ რომ ეს უბრალოდ თავის გამართლების მცდელობაა?

 gamx \_ მე ჯერ უარი არ მითქვამს. იმ პირობით დავთანხმდები თუ ყველაფერს სამართლიანად გადაწყვეტთ. სამართლიანად!

msu \_ პირდაპირ რომ თქვათ: იმ პირობით, რომ თქვენ შეუჭმელი დარჩებით.

gamx \_ ეს ინსინუაციაა (ცილისწამება) ჩემი აზრების დამახინჯება. მე უპირველეს ყოვლისა სამათლიანობას ვითხოვ!

msu \_ დავსხდეთ ბატონებო. ამის შესრულება რთულია, მაგრამ შესაძლებელი.

saS \_ ამ ბატონთან სალაპარაკო არაფერი მაქვს.

***(სხდებიან ისე როგორც დასაწყისში)***

msu \_ ***(საშუალოს)*** ძვირფასო კოლეგა თქვენ დედა გყავთ?

saS \_ ***(გაუბედავად)*** როგორ გითხრათ... თქვენ შეფ?

msu \_ ***(თვალებს*** ***ზეცისკენ*** ***ააპყრობს)*** ეჰ! მე თითქმის აკვნიდანვე დავობლდი, საცოდავი ჩემი მშობლები.

 saS \_ ჩემი ისტორიაც იგივეა. სიმართლე რომ ვთქვა მშობლები საერთოდ არ მყოლია.

msu \_ ***(გამხდარს)*** და თქვენ?

gamx \_ დედა მყავს. და ახლა ის მარტოსული დამტირის მე. საბრალო დედა.

 msu \_ ხოდა მეჩვენება, რომ სამართლიანობის გადმოსახედიდან სააქმე მარტივადაა. ნუთუ შეიძლება ობოლი უმიზეზოდ დაჩაგრო? ყველაზე ველურ ხალხებშიც კი ობოლი უბედურთა შორის უბედურად ითვლებოდა. დიახ ძვირფასო, დიახ. თუკი ჩვენ შორის ობოლი შეიჭმება ეს იქნება სამართლიანობისთვის სილის გაწნა. ის არ კმარა რომ ობოლი ხარ და ახლა კიდე საკვები უნდა იყო!

gamx \_ ***(გაოცებული)*** მაგრამ...

 msu \_ დიახ ჩემო ძვირფასო, დღესავით ნათელია. თქვენ დედა გყავთ, თქვენ უკეთესად ცხოვრობდით. არ გეჩვენებათ რომ დროა მორალური საფასური გადაიხადოთ? (პასუხი აგოთ?) ვალში ხართ იმ ობლების წინაშე, ვისაც არასოდეს გამოუცდია დედის ალერსი, ოჯახური სიმყუდროვე,არ უცხოვრია კეთილდღეობაში. მითუმეტეს როცა უკვე თქვით რომ დედათქვენი დიდი ხანია დაგტირით.

 gamx \_ ***(შასოწარკვეთილი არგუმენტს ეძებს)*** შეიძლება დედაჩემი უკვე ცოცხალიც აღარც არის. ბოლო დროს შეუძლოდ იყო. ხროტინებდა. მე კი რა ხანია სახლში არ ვყოფილვარ...

 msu - ბავშვივით მსჯელობთ. რა არის ამის მტკიცებულება? მტკიცებულების მსგავსი მაინც?

saS \_ აბა რა?... აბა?

 gamx \_ მე ვამბობ შეუძლოდ იყო როცა გავემგზავრე. ბოლოს დროს იმდენს ლაპარაკობენ თანამედროვე ავადმყოფობებზე...

 msu \_ ფანტაზიებია, წარმოსახვის წვალება! დედათქვენი შეიძლება ძალიანაც ჯანმრთელადაა, ღმერთმა დიდხანს, დიდხანს აცოცხლოს... ჩვენი მშობლები კი... ***(საშუალოს)*** გახსოვთ შემოდგომის გრძელი საღამოები, როცა ჩვენ, საბრალო ბავშვები ფეხშიშველა დავეხეტებოდით და ასანთს ვყიდიდით?

saS \_ ***(ხელებს თვალებზე აიფარებს)*** აჰ, ნუ გავიხსენებთ. უმჯობესია სამუდამოდ დავივიწყოთ.

 msu \_ გახსოვთ ალბათ ძუნწი და ტირანი ნათესავი, რომელიც ნახევრად მშივრებს უკანასკნელ ძეხვის ნაჭერს გვართმევდა სათაგურზე დასამაგრებლად?

saS \_ ***(გლოვის ტონით)*** ო! წარსულის აჩრდილები.

***(მსუქანი გამხდრისკენ ტრიალდება ხელებით ანიშნებს თითქოს ეუბნება, თვითონვე ხედავთ-ვერაფერს ვიზამთ)***

gamx \_ მაპატიეთ, მეჩვენება თითქოს ხმა მესმის ზღვიდან.

 msu - ცდილობთ თემა შეცვალოთ... რას ვიზამთ, ადამიანური ტანჯვა თქვენში თანაგრძნობას არ იწვევს. ოხ ეს დედიკოს ბიჭები, მხოლოდ საკუთარ თავზე ფიქრობენ!

***(ismis susti xma)***

saS \_ ***(დამსჯელი ტონით)*** პატარა რომ იყო ბურთიც კი ქონდა.

msu \_ ბურთი და დათუნიაც.

***(xma ufro axlos ismis)***

xma – მიშველეთ, გადამარჩინეთ!

gamx \_ სიმართლეს ვამბობ, ძალიან ახლოსაა...

xma \_ მიშველეთ.

 msu \_მართლაც, ჩვენსკენ ვიღაც მოცურავს. ობლებს ყოველთვის სხვებზე ნაკლები ინფორმაცია აქვთ.

 saS \_ ***(დგება უყურებს ზღვას)*** უფროსო, იქნებ ამ ადამიანს საჭმელი ქონდეს. ცალი ხელით ცურავს, მეორეში რაღაც მოგრძო საგანი უჭირავს.

***(მსუქანი და გამხდარი დგებიან ფეხზე. საშუალოსთან მიდიან ტივის ბოლოში)***

 gamx \_ კი, კი სრულიად შესაძლებელია. რამდენჯერ ყოფილა ასეთი შემთხვევა: გლეხს გოჭი მიყავდა ბაზარში, გზად წყალში ჩავარდნილა... ცალ ხელში გოჭი ყავდა ჩახუტებული, როგორც ერთადერთი ქონება და ცალი ხელით მიცურავდა და მიცურავდა...

 მსუქ - აი ისიც, ვხედავ!

saS \_ ის ვიღაც მუნდირშია. ასეთები ყაზარმაში სადილობენ.

xma \_ ***(Zalian axlos)*** მიშველეთ.

***(ტივთან მოდის ფოოსტალიონი მუნდირში და ცილინდრით. ტყავის ჩანთით კისერზე. სასუალო ხელს გაუწოდებს და ამოათრევს ტივზე.)***

fost \_ დიდი მადლობა!

saS \_ საჭმლის მაგვარი გაქვთ რამე?

 fost \_ არაფერი მსგავსი. მეც სიამოვნებით შევჭამდი რამეს. სადილამდე ჩამრეცხა. **(შეამჩნევს გამხდარს)** ეს ხომ თქვენ ხართ! როგორი დამთხვევაა!

msu \_ იცნობთ ერთმანეთს?

 fost \_ უფრო მეტიც! მე უკვე ათი წელია წერილები დამაქვს ამ ბატონთან. არ ვიცოდი რომ ზღვაში იყავით. ყველაფერი საუცხოოდ აეწყო. თქვენთვის დეპეშა მაქვს.

gamx \_ დეპეშა? ჩემთვის?

 fost \_ თქვენთან მოვდიოდი სახლში როცა ტალღამ ჩამრეცხა. საბედნიეროდ საკმაოდ კარგად ვცურავ. ***(იქექება ჩანთაში)*** აი ისიც.

gamx \_ ***(გადის გვერძე რომ წერილი წაიკითხოს)*** მაპატიეთ.

msu \_ ნამდვილი მუნდირია?

fost\_ ნამდვილია, მხოლოდ სველი. ხომ გესმით როცა წყალში ჩავვარდი...

gamx \_ არის...

msu \_ რა მოხდა?

gamx \_ ბატონებო. დიდი უბედურება დამატყდა თავს. დედაჩემი გარდაიცვალა.

saS \_ ფუ შენი.

 gamx \_ მაქვს პატივი გაუწყოთ რომ მეც ობოლი ვარ. მოგვიწევს დებატები განვაახლოთ და ხელახლა დავსვათ საკითხი რომელი ჩვენგანის შეჭმა მოგვიწევს.

msu \_ ვაპროტესტებ! ეს რაღაც ხაფანგია! წინდაწინ მოილაპარაკეთ ფოსტალიონთან.

 fost \_ თქვენ შეურაცყოფას მაყენებთ სამსახურეობრივი მოვალეობის შესრულების დროს..

msu \_ რამდენი გადაუხადეთ? იქნებ სკოლის მეგობრები ხართ?

 gamx \_ უმიზეზოდ მადანაშაულებთ. ფოსტალიონს კითხეთ ვიყავი თუ არა მოლაპარაკებული.

 msu \_ მშვენიერია. ვკითხოთ. თუ ის გვიპასუხებს - კი, მაშინ ულაპარაკოდ შეგჭამთ. და თუ უარყოფს - მას შევჭამთ.

fost \_ ეს როგორ? ადამიანი ჯერ არ მოსულა და უკვე ჭამთ. რას გავს ეს?

 msu \_ რაშიცაა საქმე. შესაფერისი კანდიდატურა ხართ ჩვენთვის. ჯერ კიდევ ქორფა ხართ.

 saS \_ უფროსო მოდი ორივე შევჭამოთ. „ფოსტალიონის სოუსი“. ერთი ცხლად მივირთვათ მეორე მისაყოლებლად, ან კომპოტად გამოვიყენოთ. ან საერთოდ ერთმანეთში ავურიოთ. გემრიელობაა!

 gamx \_ ***(იმედიანად)*** იქნებ და ფოსტალიონი არაა ობოლი. ჩვენ მიტოვებულები ვართ, უსახლკაროები... კარგი იქნებოდა გვეკითხა..

 msu \_ ***(მენუზე ფიქრობს)*** არა, მეორესგან ღვინოს დავწურავდი. მაგრამ ფოსტალიონისგან ბურგუნდიული გამოვა?

 fost \_ ***(კვერს უკრავს)*** კი, კი აბსოლიტურად გეთანხმებით. ბურგუნდიული ჩემგან შეიძლება ითქვას დიდი ვერაფერი გამოვა, სამაგიეროდ როგორც ფოსტალიონი მოწოდების სიმაღლეზე ვარ.

saS \_ ამაზე რას იტყვით: vin du postilon? (ღვინო ფოსტალიონი)

 gamx \_ ***(ფოსტალიონს)*** თუ ცრუ ჩვენებას მისცემთ და იტყვით რომ ჩვენ მოლაპარაკებულები ვართ, ფოსტის და ტელეგრამის დირექციაში გიჩივლებთ.

fost \_ ნუ გეშინიათ, 30 წლიანი უნაკლო სტაჟი მაქვს.

 msu \_ ტყუილად დროს ნუ დავკარგავთ. მოლაპარაკებულლი ხართ ამ ბატონთა? კი ან არა. თუ - კი, მაშინ მისი დედიკოს გარდაცვალება წინასწარ გაყალბებულია და თქვენ მიიღებთ თირკმელს, უკეთეს შემთხვევაში შეიძლება მკერდის ხორციც შეგხვდეთ. ხოლო თუ შეტყობინება სიმართლეს შეესაბამება მაშინ ჩვენ - სამი ობოლი, შეგჭამთ როგორც ფოსტალიონს. ფოსტა საჯარო დაწესებულებაა და საზოგადოების კეთილდღეობას უნდა ემსახურებოდეს.

gamx \_ გაფიცებთ, მიუკერძოებელი იყავით.

fost \_ გამორიცხულია. სტაჟიანი მუშაკი ვარ, თირკმელით ვერ მომისყიდით.

 msu \_ შესაძლებელია ბარძაყის შემოთანაზება. მაგრამ უნდა გაგაფრთხილოთ, მეტის იმედი ნუ გექნებათ.

 fost \_ არა ბატონო ***(აჩვნებს სამაგრებს)*** ხედავთ ამ გადაჯვარედინებულ რქებს? ეს პატივი ჩემთვის უმნიშვენელოვანესია. ნახვამდის ბატონებო. ***(წყალში ხტება)***

 gamx \_ არა, არ წახვიდეთ! კიდევ ერთხელ დაადასტურეთ რომ უდანაშაულო ვარ. ***(მსუქანს და სშუალოს)*** ახლა თქვენთვის გასაგები უნდა იყოს, რომ სამართლიანობის გადმოსახედიდან თანაბარი უფლებები გვაქვს. ყველა ობლები ვართ!

msu \_ ***(საშუალოს)***  ძვირფასო კოლეგა, მაგიდა გააწყვეთ თუ შეიძლება. ჭურჭელი სკივრშია.

gamx \_ ეს როგორ? ... ობოლი ობოლს?

 msu \_თქვენ გავიწყდებათ რომ არსებობს სხვა სამართლიანობაც-ისტორიული სამართლიანობა.

gamx \_ ეს როგორ გავიგოთ?

saS \_ ***(რომელმაც ამასობაში სკივრი გახსნა)*** უფროსო საწურიც(საწრეტი) ამოვიღო?

 msu \_ ის ფაქტი რო არცერთს არ გვყავს მშობლები, ჯერ კიდევ არ გვაყენებს თანაბარ პირობებში. ჯერ უნდა გავიაზროთ ვინ იყვნენ თქვენი მშობლები.

gamx \_ ღმერთო ჩემო, უბრალოდ მშობლები იყვნენ...

msu \_ ჰა-ჰა! რას წარმოადგენდა მამათქვენი?

saS \_ უფროსო ღუმელი (კერასინკა) დაგვჭირდება?

gamx \_ მამაჩემი? კანტორის თანამშრომელი იყო, და რა მერე?

 fost\_ (***მოეჭიდება ტივს)*** მაპატიეთ, ხელმოწერა დაგავიწყდათ. იმნდენი მელაპარაკეთ კაციჭამიობაზე სულ დავკარგე გონება.

gamx \_ სად მოვაწერო?

fost \_ აი აქ თუ შეიძლება. (აწერს) შორიდან მომიწია დაბრუნება. ნახვამდის. (მიცურავს)

 msu \_ ესე იგი მამათქვენი კანტორის თანამშრომელი იყო. ასეც ვფიქრობდი. იცით ვინ იყო მამაჩემი?

gamx \_ არა.

 msu \_ ჩვეულებრივი, გაუნათლებელი ხისმჭრელი იყო, ჩვენს თანამგზავრს კი მამა საერთოდ არ ყოლია. დედამ თვითონვე გაანაყოფიერა ის უსიამოვნების ნიადაგზე, სიღარიბის გამო. დიახ ბატონო. კომფორტულად მოწყობილ, სუფთა, თბილ გარემოში თქვენი მამიკო საქაღალდო საქმიანობას ეწეოდა არისტოკრატიის გულის მოსაგებად. მამაჩემი კი საუკუნოვან ფიჭვის ხეებს ჭრიდა ქაღალდის დასამზადებლად, რომელზეც შემდგომ მამათქვენი აღსრულების ოქმებს წერდა ჩემი კოლეგას დედისთვის, რომელსაც მამა საერთოდ არ ყავდა. როგორ არ გრცხვენიათ!

***(საშუალო სკივრიდან იღებს ქვაბს და ტივზე დებს. დადო ხორცსაკეპი მანქანა. რამდენჯერმე გადაატრიალა, შეამოწმა სახელური)***

gamx \_ მაგრამ მე ხომ ამასთან არაფერი მაქვს საერთო!

 msu \_ sწორედ ამიტომ, სამართლიანობას, რომელიც გვავალდებულებს თქვენს შეჭმას ისტორიულს ვუწოდებთ.

xma zRvidan – თქვენო ბრწყინვალებავ, თქვენო ბრწყინვალებავ!

msu \_ ჯანდაბა, კიდევვ რა ხდება?

***(ტივზე გამოჩნდება მოხუცი მსახურის თავი ჭაღარა ბაკენბარდებით)***

msaxuri \_ თქვენო ბრწყინვალებავ, როგორ მიხარია ისევ რომ გხედავთ.

msu \_ ეს რას ნიშნავს?

 msaxuri \_ ***(ცრემლებს ძლივს იკავებს)*** ვერ მცნობთ? ვერ ცნობთ მოხუც, ერთგულ იოჰანს? ეს ხომ მე გასწავლიდით პონზე ჯირითს როცა ჯერ კიდევ ბავშვი იყავით?

msu \_ მომწყდი თავიდან!

 msaxuri \_ რა ბედინერებაა! ჩემი ბებერი თვალები ისე გხედავენ, თქვენო ბრწყინვალებავ. სასახლეში ყველა ისეთი შეწუხებულია! როცა გემის ჩაძირვის ცნობა მოვიდა, რომლითან თქვენი ბრწყინვალება ცურავდა, მე მეტის გაძლება აღარ შემეძლო - სადაც თქვენი ბრწყინვალებაა მეც იქ ვარ, რა ბედიც თქვენს ბრწყინვალებას აქვს, მეც იგივე მაქვს- ვთქვი და ზღვაში გადმოვხტი. მოვცურავ და თქვენ გხედავთ! რა ბედნიერებაა!

msu \_ იოჰან, გიბრძანებ ახლავე მოცილდე ტივს და დაიხრჩო!

msaxuri \_ გემორჩილებით თქვენო ბრწყინვალება! რაა ბედნიერებაა, რა ბედნიერებაა! (ქრება)

gamx \_ არა, არა ძვირფასო, ხელი არ გაუშვათ, ამოძვერით... დაიხრჩო.

msu \_ ***(ისე თითქოს არაფერი მომხდარა)*** მაშ ასე, თქვენ თავად ხედავთ ისტორიულ სამართლიანობას...

gamx \_ ***(გამოფხიზლდება)*** დიახ ვხედავ! ესე იგი სასახლეში ცხოვრობდით და პონით ჯირითობდით.

 msu \_ მე პონით? ბავშვობაში პონზე კი არა პოპონზეც ვერ ვიოცნებებდი. საკუთარი ბავშვობის მოგონებებს მე ნუ მომაწერთ!

gamx \_ სიტყვები არ მყოფნის! იმის თქმა ხომ არ გინდათ რომ სწორედ მე ვჯირითობდი პონით?

msu \_ რა თქმა უნდა თქვენ, სწორედ თქვენ თვითონ თქვით ახლა.

 gamx \_ იცით, სალაპარაკო არაფერია. კატეგორიულად ვაცხადებ: არასდროს, არავითარ პონისთან არ მქონია საერთო.

msu \_ მე მითუმეტეს. მამაჩემმა ასეთი სიტყვაც კი არ იცოდა.ის ხომ გაუნათლებელი იყო.

 saS \_ ***(ამ სცენას აკვირდება ქვაბით და ტაფით ხელში)*** საბრალო პონი! ყველა უარს ამბობს მასზე. ***(გამხდარს)*** ცხოველი არ გეცოდებათ? რაც არ უნდა თქვათ თქვენ მაინც ვალში ხართ, ბავშვობის ბედნიერების გამო.

gamx \_ ხო მაგრამ ეს მსახური...

msu \_ რომელი მსახური? ***(საშუალოს)*** თქვენ დაინახეთ აქ მსახური?

saS \_ მე? რას ამბობთ!

msu \_ მეგობარო ამ წუთიდან აღარ მიმაჩნიხარ დისკუსიაში პარტნიორად. თქვენ ჰალუცინაციები გაქვთ.

saS \_ გიჟი!

 msu \_ როგორც შეურაცხადი, თქვენ უნდა დაემორჩილოთ იმ ადამიანების მმართველობას, რომლებმაც იციან რა უნდათ. საჭიროა თქვენი საზოგადოებიდან გარიცხვა. უფრო უკეთესი - საზოგადოების დანაყრებისკენ გაგიყენოთ გზა. კოლეგა, მაგიდა გააწყვეთ.

saS \_ ჩაის კოვზებიც დავაწყო?

msu \_ რა თქმა უნდა. სადილი ყველა წესის დაცვით.

***(საშუალო იღებს კოვზებს)***

saS \_ ერთი დანა თუ ორი?

msu \_ ორი.

***(დებს დანებს)***

saS \_ ხელსახოცები?

msu \_ რა თქმა უნდა. ჩვენ ხომ კულტურული ხალხი ვართ.

***(სანამ ეს დიალოგი მიდის გამხდარი იმალება სკამის უკან.საშუალოს გადასაფარებელს აფარებს მადგიდას. 2კაცზე აწყობს.მსუქანი გამხდარს ყურადღებას აღარ აქცევს, ის საშუალოს აკვირდება რა საკეთებს.დროდადრო კარნახობს რა სად დადოს. გამხდარი ამ ყველაფერს სკამის უკნიდან აკვირდება)***

gamx \_ **(დამფრთხალი)** მომისმინეთ...

msu \_ **(ყურადღებას არ აქცევს)**  დანა-ჩანგალი ოდნავ მარცხნივ გასწიეთ.

gamx \_ მომიმსინეთ, მოწამლული ვარ

msu \_ კომპოტის დოქი ცენტრში დადგით.

gamx \_ სიმართლეს ვამბობ. გეფიცებით არ მინდოდა ამის თქმა, მაგრამ ახლა შემეცოდეთ.

msu \_ **(იღებს ჩანგალს)** გაწმინდეთ.

 gamx \_ იმიტომ კი არა რომ თავის დაძვრენა მინდა, არა, კაცთმოყვარეობის გამო. ჭამა მეც მიყვარს და ვიცი, რომ ღორმუცელობამ შეიძლება კაცობრიობა დაღუპოს. მოწამლული რომ არ ვიყო არაფერი მექნებოდა საწინააღმდეგო, კიბატონო მიირთვით. ჩემი ვალია გაგაფრთხილოთ.

msu\_ დავიწყოთ..

saS\_ არის უფროსო. ***(სკივრიდან ამოიღებს დიდ სამზარეულოს დანას და სალესს. იწყებს ლესვას.)***

 gamx \_ ***(ტივის კიდეში გადის)*** უკურნებელი ნამდვილად არ არის, ცოტაც მოითმინეთ ბატონებო, ორ სამ დღეში გამოვჯანმრთელდები. აი აქ კუთხეში დავწვები ხელი რომ არ შეგიშალოთ. როგორც კი შხამის მოქმედება გავა გაცნობებთ. თავს კი არ ვიძვრენ...

***(საშუალო რითმულად ლესავს დანას. მსუქანი გადასაფარებელს ასწორებს, სკივრიდან ამოაქვს ლარნაკი და ყვავილები და მაგიდის ცენტრში დგავს. კარგად ასწორებს, კმაყოფილია)***

 gamx\_ შეიძლება ცოტა გადავამეტე 2 დღეზე, ერთი დღეც საკმარისი იქნება. გაგიგიათ ალბათ ანდაზა: ხვალისთვის გადადე ის, რაც შეგიძლია ჭამო დღეს.

***(საშუალო დანის სიბასრეს ამოწმებს)***

 გამხ- მოდი მაშინ რამდენიმე საათი ვთქვათ, ერთი საათი...

msu \_ დროა.

***(საშუალო ნაბიჯს გადადგავს გამხდრისკენ)***

 gamx \_ კარგი, კარგი! თანახმა ვარ. ნება მომეცით ერთი რჩევა მოგცეთ.. სრულიად უანგაროდ.

msu \_ რა საკითხთან დაკავშირებით?

gamx\_ წმინდად კულინარიული რჩევა. ხომ არ გეჩვენებათ ბატონებო, რომ ფეხები უნდა დავიბანო? ***(საშუალო გადახედავს მსუქანს)***

msu \_ რა თქმა უნდა. ამაზე ნამდვილად არ მიფიქრია. ***(საშუალო)*** თქვენ რას იტყვით?

saS \_ არ ვიცი... კბილებში იჭრაჭუნებს(ხრაშუნა იქნება)... უმჯობესია დაიბანოს.

 gamx\_ ***(სწრაფად იწევს შარვლის ტოტებს)*** კი, კი აბა რა. ჭეშმარიტი სიტყვებია. ჰიგიენი ჯანმრთელობის საწინდარია. ***(იხეხავს ფეხებს)*** ბაქტერიებს თითქოს ხომ ვერ ხედავ, მაგრამ მათგან თავის დახსნა აუტანელია.

 msu \_ სწორედ აღნიშნეთ. სისუფთავეს ჯერ არავინ დაუზიანებია. პირიქით, ის ჯანმრთელობის და დიდხანს სიცოცხლის გარანტიაა. ახლავე მოგცემთ პირსახოცს. ***(გამხდარი ფეხებს წყალში ყოფს და იბანს)***

gamx \_ მაშ ასე, ბატონებო, გადაჭრით გადამიწყვიტეთ, რომ...

msu\_ მგონი ყველაფერი ისედაც გასაგებია.

gamx \_ ახლახანს თვითშეწირვაზე ლაპარაკობდით...

msu\_ კი, ვამბობდი რომ თვითშეწირვა კარგი იდეაა.

gamx \_ ***(ყურადღებით უსმენს)*** კიდევ რამე თქვით ამ თემაზე.

 msu\_ ფაქტიურად მთელი რიგი საკითხები ამოწურულია. მზადყოფნა თვითშეწირვისკენ, თვითშეზღუდვისკენ...

gamx\_კი, კი მართალია.

msu \_ ***(გამზადებული აქვს პირსახოცი)*** ხომ ხედავთ. თქვენ კი არ მიჯერებდით.

 gamx \_ როგორც ჩანს გამოუცდელი და მოუმწიფებელი ვიყავი. ახლა ვხვდები, არის ამაში რაღაც ისეთი.

msu \_ ***(ამხნევებს)*** ჯერ კიდევ არ არის გვიანი.

gamx \_ საზიზღრად მოვიქეცი, ულაპარაკოდ უარვყავი თქვენი არგუმენტები.

 msu \_ როგორც ჩანს არც ისე ცინიკოსი ყოფილხართ, რადგან ასეთი კეთილშობილური გრძნობები გაგაჩნიათ. მარცხენა უკვე მზადაა?

 gamx \_ არა, არა თითებს შორის დარჩა ცოტა. მაშ ასე, ამას სრული პასუხისმგებლობით ვამბობ: ჩემში სხვა, ახალი ადამიანი იღვიძებს... ისა და...ბატონებო თქვენი გადაწყვეტილება საბოლოოა?

msu \_ ***(მოთმინებას კარგავს)*** ბატონო!

gamx \_ არა, არა რა თქმა უნდა! რაზე ვლაპარაკობდი? ხო, სხვა უკეთესი ადამიანი. დიდი განსხვავებაა: ერთია იყო შეჭმული, როგორც ძალადობის მსხვერპლი. მეორე კი-იყო შეჭმული როგორც ადამიანი, რომელსაც შესწევს ძალა თვითშეწირვისთვის. მოკლედ რომ ვთქვათ იყო შეჭმული საკუთარ კეთილშობილურ ზრახვებთან ერთად... მხოლოდ პირობა მომეცით, რომ ეს გადაწყვეტილება საბოლოოა.

msu \_ პატიოსან სიტყვას გაძლევთ.

 gamx \_ როგორც ჩანს ვერაფერს იზამ... აბა რაზე გავჩერდი? აჰა, ეს გაძლევს კმაყოფილბის, თავისუფლბის შეგრძნებას...

msu \_ როგორც იქნა დაჭკვიანდით. ***(საშუალოს)*** კოლეგა საპონი მომეცით.

gamx - ***(უფრო მეტად აღტკინდება)*** ოღონდ ნუ ჩათვლით რომ უტვინო ნედლეული ვარ. არასასიამოვნო იქნება ჩემთვის...

 msu \_ შეგიძლიათ მშვიდად იყოთ: ჩვენ ასე არ ვთვლით. თქვენ დარჩებით ჩვენს კუჭებში, უფრო სწორედ ჩვენს მეხსიერებაში როგორც გმირი. ნათელი, უანგარო პიროვნება. მგონი მარცხენა უკვე მზადაა.

 gamx \_ ***(უფრო აღტკინებული)*** რა თქმა უნდა მზადაა. უხეშად რომ ვთქვათ მარჯვენაც მზადაა. მომეცით პირსახოცი. მე გამოვდივარ.

msu\_ არა, არა მარჯვენა კიდევ დაიბანეთ...

gamx \_როგორც გნებავთ.

msu \_ ვფიქრობ ასე აჯობებს.

 gamx \_დიახ, პირველად მე მივიღე ეს ბრწყინვალე გადაწყვეტილება. პირველად მე გადავწყვიტე თავი გავწირო სხვებისთვის.

saS ***\_ (კრტიკულად უყურებს)*** სოდა მოუხდებოდა.

msu \_ საპნით შემოვიფარგლოთ. ერთი წუთით კიდევ დავიცადოთ.

 gamx \_ დავიცადოთ?! როცა ვიცი რომ მშივრები ხართ?! არავითარ შემთხვევაში! ***(ცდილობს ადგომას, მსუქანი აკავებს)*** ახლა როცა გავნათლდი, ფეხებს აღარავითარი მნიშვნელობა აღარ აქვს, იყოს ჭუჭყიანი!

msu \_ პირსახოცი... თქვენ უკვე მზად ხართ.

***(გამხდარი დგება და ტივის შუაში დგება)***

 gamx \_ ბატონებო, მადლობა. როგორც იქნა სრულფასოვანი ადამიანი გავხდი. ჩემში ყველა ის იდეალლები ვიპოვე, რომელიც ასე მაკლდა.

msu \_ ძალიან სასიამოვნოა.

 gamx \_ მე ჩემი ღირსება გამაჩნია. ნახეთ როგორი ვითარებაა? ჩვენ სამნი ვართ, მაგრამ მხოლოდ მე, ერთი - გადავარჩენ დანარჩენებს. მინდა არც ისე დიდი სიტყვა წარმოვთქვა თავისუფლების შესახებ.

msu \_ არც ისე დიდი?

gamx \_ მხოლოდ რამდნეიმე სიტყვა.

msu \_ მიდი.

 gamx \_ ***(ერთ სკამს დებს ტივის კიდესთან,ზედ ადის, როგორც დასაწყისში მიტინგის დროს)*** თავისუფლება, საერთო ჯამში არაფერს ნიშნავს. მხოლოდ ნამდვილ თავისუფლებას აქვს ფასი! რატომ? იმიტომ, რომ ნამდვილი თავისუფლება- საუკეთესო თავისუფლებაა. სად ვეძებოთ ნამდვილი თავისუფლება? მოდი ლოგიკურად ვიმსჯელოთ. თუკი ჭეშმარიტი თავისუფლება ისეთი არაა როგორც ჩვეულებრივი თავისუფლება, მაშინ სად ვეძებოთ ნამდვილი თავისუფლება? სრულიად ნათელია. ნამდვილი თავისუფლება არის სწორედ იქ, სადაც არ არის ჩვეულებრივი თავისუფლება.

saS \_ შეფ, მარილი სადა რის?

msu \_ ხელს ნუ უშლი! ასეთ მომენტში... (ჩუმად) სკივრის ძირში.

 gamx \_ სწორედ ამიტომ... ***(საშუალო იხედება სკივრში, სწრაფად უკან ბრუნდება)*** სწორედ ამიტომ... ***(იმეორებს ამფრაზას დაუსრულებლად, ოღონდ არა მონოტონურად, არამედ სხვადასხვა განწყობით.თითონაც იტანჯება, ფიქრობს რა უნდა თქვას შემდეგ)***

saS \_ ***(დამფრთხალი ჩუმად კითხულობს)*** შეფ, ხბოს ხორცი ვიპოვნე ბარდით!

msu \_ ჩუ! ახლავე დამალე!

gamx \_ სწორედ ამიტომ...

saS\_ რაღა დაგიმალოთ და ბარდა მირჩევნია. და თქვენ ამის შესახებ იცოდით?

msu \_ არ მინდა ბარდა, თუმცა...

gamx \_ სწორედ ამიტომ...

saS \_ თუმცა რა?

მსუ \_ ***(გაახედებს გამხდრისკენ)*** ნუთუ ვერ ხედავთ, ის უკვე ბედნიერია?